Aug 18,2016
సిస్కోలో 14వేల మందిఉద్యోగులకు ఉద్వాసన?!
కాలిఫోర్నియా : ప్రముఖ టెక్నాలాజీ కంపెనీ సిస్కో సిస్టమ్స్‌ 14,000 మంది ఉద్యోగులకు ఉద్వాసన పలుకనుంది. మొత్తం ఉద్యోగుల్లో ఇది 20 శాతం వాటా అని టెక్నాలాజీ న్యూస్‌ సైట్‌ సీిఆర్‌ఎన్‌ ఒక రిపోర్టులో పేర్కొంది. సిబ్బంది తొలగింపునకు వీలుగా ఇప్పటికే ముందస్తు ఉద్యోగ విరమణ ప్యాకేజీలను ప్రకటించినట్టు తెలిపింది. దీంతో ఉద్యోగుల కోత ఖాయమని పేర్కొంది. కొద్ది వారాల్లోనే దీనిపై కంపెనీ అధికారికంగా ప్రకటన చేయనుందని సమాచారం. కాలి ఫోర్నియా కేంద్రంగా పని చేస్తోన్న సిస్కో ప్రధానంగా డాటా ఎనలిటిక్స్‌ సాఫ్ట్‌ వేర్‌, డాటాసెంటర్ల కోసం క్లౌడ్‌ బేస్డ్‌ టూల్స్‌పై పెట్టుబ డులు పెడుతోంది. ఇటీవలే హార్డ్‌వేర్‌ రంగం నుంచి సాఫ్ట్‌వేర్‌లోకి అడుగు పెట్టింది. ఉద్యోగుల భారాన్ని తగ్గించు కునే ప్రయత్నంలో భాగంగా ఉద్వాసన చర్యలకు ఉపక్రమించింది. గత ఏప్రిల్‌ వరకు ప్రపంచ వ్యాప్తంగా 70వేల మంది ఉద్యోగులను కలిగి ఉంది. సిబ్బంది తొలగింపుపై సిస్కో ఇంత వరకు ఎలాంటి ప్రకటనలు చేయలేదు.
మీ స్నేహితులకు రికమెండ్ చెయ్యండి